《乐章五曲》
宋代·李复

海日上天破苦雾，散香酾酒巫进舞，
神在琵琶弦上语。载鸾旂，
伐鼍鼓，驱丰隆，
笑玉女，小雨班班点飞土。
驾文螭兮张翠羽，兰为旌兮桂为斧。
神车出兮青山空，留应龙兮守山宫。
古烟苍苍封寒松，流水溅溅山重重。
促前导兮走轻雷，驻清驭兮云低回。
石坛漠漠风帏开，乡人奠拜神君来。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。